News Update: Ark เผยขุด Bitcoin แบบยั่งยืน หนุนอุตสาหกรมพลังงานทางเลือก - FINNOMENA
News Update: Ark เผยขุด Bitcoin แบบยั่งยืน หนุนอุตสาหกรมพลังงานทางเลือก
9 ส.ค. 2564

การผลักดันการขุด Bitcoin สู่การพึ่งพาพลังงานหมุนเวียนมากขึ้น อาจทำให้อุตสาหกรรมพลังงานแสงอาทิตย์มีความน่าสนใจมากขึ้น Cathie Wood ผู้จัดการกองทุนระดับโลกกล่าวในการประชุม cryptocurrency เมื่อวันพฤหัสบดีที่ผ่านมา
มูลค่าของ Bitcoin ซึ่งเป็นสกุลเงินดิจิทัลที่ใหญ่ที่สุดในโลกได้ลดลงประมาณ 30% ในเดือนนี้ สาเหตุส่วนหนึ่งมาจากความกังวลว่าผลกระทบด้านสิ่งแวดล้อมเชิงลบที่อาจส่งผลต่อการตัดสินใจนำ Bitcoin ไปใช้ในบริษัทต่างๆ
Elon Musk ประธานเจ้าหน้าที่บริหาร Tesla กล่าวใน Twitter ของเขาเมื่อวันที่ 13 พฤษภาคมว่า Tesla จะไม่ยอมรับ Bitcoin เป็นรูปแบบการชำระเงินอีกต่อไปเนื่องจากปริมาณการใช้พลังงาน “อย่างบ้าคลั่ง” สำหรับการขุด Bitcoin
Cathie Wood CEO ของ Ark Invest กล่าวในการประชุม Consensus 2021 ของ Coindesk ว่าหากนักขุด Bitcoin เปลี่ยนไปใช้แหล่งพลังงานหมุนเวียนแทนจะช่วยกระตุ้นให้เกิดการเร่งการนำพลังงานหมุนเวียนไปใช้ และนั่นอาจทำให้อุตสาหกรรมพลังงานแสงอาทิตย์น่าดึงดูดยิ่งขึ้น Wood กล่าว
ในปัจจุบัน Ark ยังไม่ได้ลงทุนในหุ้นพลังงานแสงอาทิตย์เนื่องจากยังไม่มีความชัดเจนว่าอุตสาหกรรมนี้จะสามารถทำกำไรได้ภายในห้าปีเธอกล่าว หุ้นพลังงานแสงอาทิตย์มีประสิทธิภาพในการทำกำไรต่ำกว่าภาพรวมตลาดหุ้นในวงกว้าง ตัวอย่างเช่น Invesco Solar ETF ลดลงเกือบ 23% ในปีนี้ ในขณะที่ดัชนี S&P 500 เพิ่มขึ้นเกือบ 12%
Ark Innovation ETF (ARKK) ซึ่งเป็นกองทุนหุ้นที่มีผลการดำเนินงานดีที่สุดของสหรัฐในปี 2020 กลายเป็นกระแสร้อนแรงเมื่อปีที่แล้วจากการเดิมพันหุ้นที่เติบโตอย่างรวดเร็วในช่วงที่เกิดการระบาดของโควิด-19 เช่น Zoom Video Communications และ Tesla ทว่าผลการดำเนินงานของ Ark Invest กลับซบเซาตั้งแต่ต้นปี เนื่องจากหุ้นกลุ่มมูลค่า เช่น การเงินและพลังงาน กลับมีประสิทธิภาพเหนือกว่า โดยกองทุนเรือธงของ Wood อย่าง ARKK ลดลงเกือบ 30% จากจุดสูงสุดในช่วงต้นเดือนกุมภาพันธ์และลดลงมากกว่า 10% ในปีนี้
สำหรับการคาดการณ์ของ Wood ที่มีต่อ Bitcoin เธอคาดว่า Bitcoin จะมีมูลค่าถึง 500,000 ดอลลาร์ในที่สุด
ที่มา: Reuters
แท็ก:
ARK
ARK Invest
ARK Investment
Bitcoin
Cathie Wood
Cryptocurrency
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA